CELEX: E2016P0019
Language: fi
Date: 2016-12-14 00:00:00
Title: Norjan korkeimman oikeuden 14. joulukuuta 2016 esittämä pyyntö saada EFTAn tuomioistuimelta neuvoa-antava lausunto asiassa Torbjørn Selstad Thue ja Norjan poliisijärjestöjen liitto (Politiets Fellesforbund) v. Norjan hallitus, jota edustaa oikeusasioista ja yleisestä turvallisuudesta vastaava ministeriö (Asia E-19/16)

27.4.2017   
            
            
               FI
            
            
               Euroopan unionin virallinen lehti
            
            
               C 133/3
            
         Norjan korkeimman oikeuden 14. joulukuuta 2016 esittämä pyyntö saada EFTAn tuomioistuimelta neuvoa-antava lausunto asiassa Torbjørn Selstad Thue ja Norjan poliisijärjestöjen liitto (Politiets Fellesforbund) v. Norjan hallitus, jota edustaa oikeusasioista ja yleisestä turvallisuudesta vastaava ministeriö
   (Asia E-19/16)
   (2017/C 133/03)
   Norges Høyesterett (Norjan korkein oikeus) on esittänyt EFTAn tuomioistuimelle 14. joulukuuta 2016 päivätyn pyynnön saada neuvoa-antava lausunto asiassa Torbjørn Selstad Thue ja Norjan poliisijärjestöjen liitto (Politiets Fellesforbund) v. Norjan hallitus, jota edustaa oikeusasioista ja yleisestä turvallisuudesta vastaava ministeriö. Pyyntö saapui tuomioistuimen kirjaamoon 14. joulukuuta 2016, ja se sisältää seuraavat kysymykset:
   
               1.
            
            
               Kun työnantajan määräämä matka tapahtuu tavanomaisen työajan ulkopuolella, onko siihen käytettyä aikaa pidettävä direktiivin 2003/88/EY 2 artiklassa tarkoitettuna työaikana, jos määränpää ja/tai lähtöpaikka on jokin muu, kuin työntekijän vakituinen tai tavanomainen työpaikka?
            
         
               2.
            
            
               Mitkä oikeudelliset arviointiperusteet ja keskeiset seikat olisi otettava huomioon arvioitaessa sitä, pitäisikö matkustamiseen käytettyä aikaa kuitenkin pitää työaikana, jos kysymyksessä I kuvailtu matkustaminen ei itsessään riitä täyttämään työajan määritelmää? Osana tätä kysymystä pyydetään lausuntoa siitä, pitäisikö matkustamisen aikana tehdyn työmäärän intensiteettiä arvioida.
            
         
               3.
            
            
               Vaikuttaako kysymyksissä I ja II mainittuihin arviointeihin se, kuinka usein työnantaja ilmoittaa työpaikaksi jonkin muun kuin vakituisen tai tavanomaisen paikan?